CELEX: 62015CN0588
Language: fi
Date: 2015-11-12 00:00:00
Title: Asia C-588/15 P: Valitus, jonka LG Electronics, Inc. on tehnyt 12.11.2015 unionin yleisen tuomioistuimen (kolmas jaosto) asiassa T-91/13, LG Electronics v. komissio, 9.9.2015 antamasta tuomiosta

18.1.2016   
            
            
               FI
            
            
               Euroopan unionin virallinen lehti
            
            
               C 16/23
            
         Valitus, jonka LG Electronics, Inc. on tehnyt 12.11.2015 unionin yleisen tuomioistuimen (kolmas jaosto) asiassa T-91/13, LG Electronics v. komissio, 9.9.2015 antamasta tuomiosta
   (Asia C-588/15 P)
   (2016/C 016/29)
   Oikeudenkäyntikieli: englanti
   
      Asianosaiset
   
   
      Valittaja: LG Electronics, Inc. (edustajat: advocaat G. van Gerven ja advocaat T. Franchoo)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa valituksenalaisen tuomion
            
         
               —
            
            
               kumoaa kokonaan tai osittain 5.12.2012 annetun komission päätöksen C(2012) 8839 1 artiklan 1 kohdan d alakohdan ja 2 kohdan g alakohdan sekä 2 artiklan 1 kohdan d ja e alakohdan ja 2 kohdan d ja e alakohdan valittajaa koskevilta osin
            
         
               —
            
            
               alentaa valittajalle 2 artiklan 1 kohdan d ja e alakohdassa sekä 2 kohdan d ja e alakohdassa määrättyjä sakkoja
            
         
               —
            
            
               velvoittaa komission korvaamaan ensimmäisessä oikeusasteessa sekä muutoksenhaun yhteydessä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja vetoaa neljään valitusperusteeseen.
   
      Ensimmäinen valitusperuste: Unionin yleinen tuomioistuin loukkasi valittajan puolustautumisoikeuksia siltä osin kuin se pysytti komission päätöksen jättää LPD hyväksymättä vastaajaksi hallinnollisessa menettelyssä ja etenkin jättää väitetiedoksianto osoittamatta LPD:lle. Unionin yleinen tuomioistuin loukkasi myös suhteellisuusperiaatetta määrittäessään LGE:n huolellisuusvelvoitteen, kun se hylkäsi LGE:n kanneperusteen.
   
      Toinen valitusperuste: Unionin yleinen tuomioistuin rikkoi SEUT 101 artiklaa ja asetuksen N:o 1/2003 (1) 23 artiklan 2 kohtaa siltä osin kuin se totesi, että komission oli perusteltua perustaa LGE:n sakon määrä LGE:n ja Philipsin, jotka ovat LPD:stä erillisiä yrityksiä, toteuttamaan suoraan myyntiin ETA-alueella muutettujen tuotteiden muodossa.
   
      Kolmas valitusperuste: Unionin yleinen tuomioistuin rikkoi vaihtoehtoisesti SEUT 101 artiklaa ja asetuksen N:o 1/2003 23 artiklan 2 kohtaa sekä loukkasi henkilökohtaisen vastuun periaatetta siltä osin kuin se totesi, että komission oli perusteltua perustaa LGE:n sakon määrä Philipsin toteuttamaan suoraan myyntiin ETA-alueella muutettujen tuotteiden muodossa.
   
      Neljäs valitusperuste: Unionin yleinen tuomioistuin loukkasi yhdenvertaisen kohtelun periaatetta siltä osin kuin se totesi, että komissio saattoi soveltaa ETA-alueella muutettujen tuotteiden muodossa toteutetun suoran myynnin menetelmää LGE:hen mutta ei Samsung SDI:hin.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).